Qashqadaryoda PPX xodimlari va fuqarolar o‘rtasida janjal kelib chiqdi (video)

Qarshi shahrida ichki ishlar xodimlari va fuqarolar o‘rtasida janjal kelib chiqqani aks etgan video tarqaldi. Holat yuzasidan IIV matbuot kotibi Shohruh G‘iyosov ma’lumot berdi.
Ma’lum qilinishicha, 2021-yilning 16-sentabr kuni soat 23:00 larda Qarshi shahrida xizmat vazifasini bajarayotgan Patrul-post xizmati xodimlariga mast holatdagi 1990-yilda tug‘ilgan fuqaro N.A. hamda uning sheriklari — 1995-yilda tug‘ilgan N.A. va 1987-yilda tug‘ilgan X.A. faol qarshilik ko‘rsatgan.
Ularga nisbatan Ma’muriy javobgarlik to‘g‘risidagi kodeksning 183 (mayda bezorilik) va 194-moddalari (ichki ishlar organlari xodimining qonuniy talablarini bajarmaslik) hamda Jinoyat kodeksining 219-moddasi (hokimiyat vakiliga yoki fuqaroviy burchini bajarayotgan shaxsga qarshilik ko‘rsatish) bilan jinoyat ishi qo‘zg‘atilgan.
Hozirda huquqbuzarlar protsessual tartibda qamoqqa olingan.